Gabhla

Gabhla ( edo Oileán Ghabhla;  edo Gola Island) Irlandako ipar-mendebaldeko kostaldean dagoen uharte bat da. 

Ulster probintziako Donegalgo konderrian kokatzen da. Gweedore udalerriko kostaldea eta portutik kilometro eskasera dago. Urte osoan bertako hondartzak eta badia ezkutuak bisitatzera turista ugari inguratu ohi dira.

 Uhartea 
1996. urtean ez zegoen populatua. 1960ko hamarkadaren erdialdera arte uhartean jendea bizi zen; baina Irlandako Errepublikako Gobernuak, mendebaldeko kostaldeko beste hainbat uharte txikitan bezala, uhartea hutsarazi eta uhartetarrak lur lehorrera ekarri zituen, uhartean izan zuten bizimodu gogorra errazteko asmoz. Gaur egun, uharteko etxebizitza gehienak erorita daude; hala ere, etxebizitza horietako batzuk oporraldietarako zaharberritu ziren, eta 2002. urteaz geroztik uharteak baditu giza biztanleak urtearen zatirik handienean.

Gabhlako biztanlerik ospetsuena Seán 'ac Fhionnlaoich irlanderazko idazlea izan zen. Bestalde, irlanderazko Báidín Fheilimí ("Féilimíen txalupatxoa") abestiak uharte hau Irlanda osoan ospetsu bilakatu du.

 Kanpo estekak 

Kategoria:Donegal konderriko uharteak
Kategoria:Gaoth Dobhairko geografia